આ કોર્સમાં યોગ્યતાથી વધુ વિદ્યાર્થીની ટૅક્નિકલ આવડતને પ્રાધાન્ય આપવામાં આવે છે. વેબ ડેવલોપરમાં એવા કોર્સ પણ છે જે એસએસસી અને એચએચસી પછી કરી શકાય છે, જ્યારે એમસીએ અને એમએસસી ઇન મલ્ટીમીડિયા જેવા કોર્સમાં સ્નાતક થયા પછી ઍડ્મિશન મળે છે.કેટલાક સ્પેશ્યલાઈઝેશન જેવા કોર્સ પણ છે જે વિદ્યાર્થીઓ માટે આકર્ષણનું માધ્યમ બન્યા છે. જેમાં કોમ્પ્યુટર સાયન્સમાં બેચલર ડિગ્રી મળ્યા પછી જ ઍડ્મિશન મળી શકે છે. ગ્રાફિક્સ ડિઝાઇનનો કોર્સ કરેલો હોય તેવા યુવાનો માટે પણ વેબ ડેવલોપરનો કોર્સ કરવો સરળ છે. તો વળી ઉપયોગી સોફ્ટવેરને શીખીને પણ વેબ ડેવલોપરનું કામ કરી શકાય છે. જોકે તેમાં એટલી નિપુણતા નથી આવતી જેટલી પૂરો કોર્સ કરવાથી આવે છે.